Hrvatski rukometaši idu na zlato (29/8/04) - 2004-08-29
U utakmici za treće mjesto Rusija je pobjedila Mađarsku rezultatom 28-26
S Olimpijskih igara – jučer su održana natjecanja u 13 sportova. U nogometu Argentina je osvojila zlatnu medalju, pobijedivši Paragvaj s 1:0. To je prvo argentinsko zlatno olimpijsko odličje u posljednje 52 godine, za Paragvaj srebro je prva olimpijska medalja u povijesti te zemlje. Argentinska momčad za cijelog olimpijskog turnira nije primila niti jedan gol. Američke su košarkašice postigle ono što njihovim kolegama nije uspjelo – osvojile su zlatnu medalju pobijedivši Australiju sa 74-63. Rusija je osvojila brončanu medalju, pobijedivši Brazil. Kod košarkaša Argentina je osvojila zlato pobjedom protiv Italije 84-69 protiv Italije, dok je bronca pripala Sjedinjenim Državama koje su pobjedile Litvu 104-96. U finalu natjecanja odbojkašica Kina je pobjedila Rusiju 3-2 u setovima, dok je u utakmici za brončanu medalju Kuba bila bolja od Brazila. Kod rukometaša odigrana je utakmica za brončanu medalju. Rusija je pobjedila Mađarsku rezultatom 28-26. Danas se u finalu sastaju Hrvatska i Njemačka, s početkom u 15:45 sati. U atletici Marokanac Hicham El Guerrouj je zlatu na 1.500 metara dodao pobjedu na 5.000 metara. Britanka Kelly Holmes je također nakon pobjede na 800 metara osvojila zlato i na 1.500 metara, dok je Rus Jurij Boržakovski pobjedio je u utrci na 800 metara.